
Tájsebrehabilitáció a Mátrai felhagyott kőbányák területén

  Dolgozatomban egy felhagyott kőbánya rekultivációját és a flóra 10 éves eredés vizsgálatát mutatom be.
A rekultiváció vagy újraművelés, egy terület újrahasznosításra való alkalmassá tétele. Azon technikai, biológiai és agronómiai eljárások összessége, melyek során a természeti, vagy az emberi (antropogén) tevékenység károsító hatására terméketlenné vált földterület alkalmassá válik mezőgazdasági, erdőgazdasági művelésbe való visszaállításra vagy egyéb módon történő újrahasznosítására, roncsolt felszínű területek helyreállítása.
Az 1998-a Környezetvédelmi alap céltartalék terhére (KAC) kiírt bánya rekultivációs pályázatban nyertük el többek között a Gyöngyössolymos –Felhagyott –Cserkőbánya rekultivációs munkáit.Az irodalmi áttekintésben részletezem a témával kapcsolatos fontosabb publikációkat, értekezéseket.
• Rekultivációs program ismertetése: Technikai rekultivációs feladataink között szerepelt a bányafal kézi jövesztése, melyet alpin-technológiával végeztek a szakképzett bányamentők. A külső és belső bányaudvar műtárgyainak bontása, törmelék elszállítása a patakon keresztül egy provizórikus hídszerkezet kiépítésével. A területen található hulladék szakszerű ártalmatlanítása, bányató leszívatása, takarítása, roncsok eltávolítása, meddőhányók rendezése, belső bányaudvar védőgátas megvédése az esetleges bányafal omlástól, terep előkészítése a biológiai rekultiváció kivitelezésének megkezdéséhez.
• Biológiai rekultiváció: Tájidegen özön fafajok kiirtása (Robinia pseudacacia).A területen található akácfákat, facsemetéket eltávolítottuk . Lehetőség szerint az arra alkalmasakból alakítottuk ki a tereptárgyakat: lépcsőanyag, korlát, hídgerenda, palló stb. Szükség szerint a területet humusz terítéssel láttuk el . Fás szárú növényeket telepítettünk a rekultivációs telepítési terv szerint.
Az irodalmi áttekintésben részletezem a témával kapcsolatos fontosabb publikációkat, értekezéseket.
Fel szeretném hívni a figyelmet az eredményes újrahasznosítás utáni időszak problémáira, és javaslatot tenni ezek megoldására.
Cönológiai felméréseket végeztem a bányaterület mai állapotának felmérésére és ezeket az eredményeket ismertettem.

